Stancho Belkovski

Si Stancho Belkovski () (1891–1962), sarong Bulgarong arkitekto.

Si Belkovski iyo an saro sa mga prominenteng pangaran sa historya nin arkitekturang Bulgaro poon pakatongtong kan katahawan nin ika-20ng siglo. An magkapirang maoonabihan na mga edipisyo nin Sofia saiyang pigdesenyo o katuwang siya igdi arog kan complex “Bulgaria” sa sentrong gayo kan siyudad na may hotel, restoran asin concert hall. Siya an enot na naelehir na rektor (1944–45) kan si bagong tugdas na Higher Technical School sa Sofia na iyo an sinundan kan University of Architecture, Civil Engineering and Geodesy.

Biograpiya asin karera 
Si Belkovski namundag sa Stancho Iliev Belkovski kan Agosto 11, 1891 sa Bulgarong kabisera nin Sofia. An saiyang mga magurang pareho mga maestro. Siya nag'adal arkitektura sa Berlin Institute of Technology, Alemanya kun saen siya naggradwar kan 1920. Pakahaman kan instituto, nagbalik siya sa Bulgarya asin nagpoon nang magtrabaho katuwang an eminenteng Bulgarong arkitektong si Ivan Vasilyov. Poon 1925 madalian siyang nagtrabahong solo. Kan 1928 abot 1939, si Belkovski katuwang si Ivan Danchov, kun saen sindang duwa nagtabang kan proyektong iyo an kinabantogan Belkovski.

Kan 1944-45, si Stancho Belkovski naelehir na rektor kan Higher Technical School, Sofia kun saen ngapit saiyang itinugdas an departamento nin mga edipisyong publiko.

Si Belkovski nagadan sa sarong baranggaan nin tren kun saen siya nakasakay kan 1962 ta may asikasohon na negosyo duman sa siyudad nin Kraków, Poland.

Mga trabaho 
1923 - Vlado Georgiev house, ngonyan Embahada nin Australya, sa Gladston str. 16, Sofia, (katuwang si Ivan Vasilyov)
1924 - Edipyso'ng Alliance française, Slaveykov square, Sofia
1925 - Nikola Mushanov na harong (narugba' kan 2005), Moskovska str. 47, Sofia
1930 - The Central Post Hall sa Veliko Tarnovo, (katuwang si Ivan Danchov)
1931-32 - German school, ngonyan lugar kan National Academy of Music, Sofia, (katuwang si Ivan Danchov)
1931-37 - Hotel Bulgaria na kasaro Concert Hall Bulgaria, Sofia, (katuwang si Ivan Danchov)
1932-33 - G. Semerdzhiev na harong, ngapit nagin embahada kan Byetnam, ngonyan embahada kan  Libya, Oborishte str. 12, Sofia, (katuwang si Ivan Danchov)
1932-33 - Students palace, Narodno Sabrabie square, Sofia, (katuwang si Ivan Danchov)
1935-36 - Andzhelo Kuyumdzhiyski na harong, ngonyan ginagamit residensya kan embahador nin Estados Unidos, Veliko Tarnovo str. 18, Sofia, (collaboration with Ivan Danchov)
1935-37 - Hotel Balkan na may cinema hall, ngonyan Youth theatre Nikolay Binev, Sofia, (katuwang si Ivan Danchov)
1936-47 - The Telephone Palace, Gurko street, Sofia
1943 - Aleko mountain hostel, Vitosha Mountain
1943 - Tintyava mountain hostel, Vitosha Mountain
1951 - The Physics and Mathematics faculty building, James Bourchier boulevard, Sofia

Hilnga man 
Lista nin mga Bulgarong arkitekto‎

Toltolan

Mga panluwas na takod
About the building of the Students House, Sofia designed by Belkovski 

Mga Bulgarong arkitekto
Mga Myembrong aktibo sa Bulgarian Academy of Sciences
Mga 1891 na kamundagan
Mga 1962 na kagadanan